maskine
Maskine, mekanisk anordning, som omdanner energi eller udfører arbejde. Definitionen af en maskine er mangeartet; ifølge Maskindirektivet defineres en maskine som "en række indbyrdes forbundne dele eller anordninger, hvoraf mindst en er bevægelig ... ".
En maskine kan også bestå af flere mindre maskiner, som indgår i større anlæg eller komponentsamlinger, fx trykbeholder eller dampkedel. Andre maskiner benævnes efter deres funktion, fx boremaskine, gravemaskine og malkemaskine.